wickkiey/tamil-wikipedia-chunked huggingface dataset:
# ஜாகுவார்

**ஜாகுவார்** (*பேந்தீரா ஒன்கா*) என்பது அமெரிக்காக்களைக் தாயகமாகக் கொண்ட பெரும்பூனை இனமாகும். இது சிங்கம் மற்றும் புலிக்கு அடுத்தபடியாக மூன்றாவது பெரும்பூனை இனமாக உள்ளது. இதன் தற்போதைய வாழ்விடமானது மத்திய அமெரிக்காவில் பெரும்பான்மையாக மெக்சிகோவிலிருந்து பராகுவேவிற்குத் தெற்குப் பகுதி மற்றும் வடக்கு அர்ஜென்டினா வரையிலும் உள்ளது. அரிசோனாவில் உள்ள அறியப்பட்ட இனத் தொகையைத் தவிர, இந்தப் பூனையினம் 1900ஆம் ஆண்டுகளிலிருந்து ஐக்கிய அமெரிக்க மாநிலங்களில் முற்றிலுமாக அழிந்து விட்டது.  
உடலில் புள்ளிகளுடன் காணப்படும் இப்பூனை சிறுத்தையின் புறத்தோற்றத்தை ஒத்திருக்கிறது; இது உருவத்தில் மிகப் பெரியதாகவும் முரட்டுத்தனம் வாய்ந்ததாகவும் இருந்தாலும் இதனுடைய இருப்பிடம் மற்றும் இதன் குணங்கள் புலியின் குணங்களை ஒத்ததாய் உள்ளன. அடர்த்தியான மழைக்காடுகளே இவற்றிற்கு பிடித்த வசிப்பிடமாக இருந்தாலும், இவை காடுகள் நிறைந்த திறந்தவெளி திணை நிலங்களிலும் வாழ்கின்றன. ஜாகுவார்கள் பொதுவாக நீர் நிறைந்திருக்கும் இடங்களுடனேயே தொடர்புற்றுள்ளன. குறிப்பாக, புலியைப் போலவே, ஜாகுவார்யும் நீச்சலை விரும்பும் ஒரு விலங்காகும். ஜாகுவார் பெரும்பாலும் தனித்தே வசிக்கும், பதுங்கியிருந்து பாயும் மற்றும் வாழ்வதற்காக இரை தேடும் ஊனுண்ணி ஆகும். மேலும், அது இரையைத் தேர்ந்தெடுப்பதில் சமயத்திற்கு ஏற்றாற்போல செயலாற்ற வல்லது.  
இயற்கைச் சூழல் அமைப்புகளையும், இரையாகும் விலங்குகளின் இனத் தொகையையும் ஒழுங்குபடுத்துவதில் ஜாகுவார் முக்கியப் பங்கு வகிப்பதால், இது பிரதானமான மற்றும் போட்டியின விலங்குகளை இரையாக்கிக் கொள்ளும் விலங்கு ஆகும்.  
ஜாகுவாரின் கடிதிறன் பிற பெரும் பூனைகளை விடவும் அபரிமிதமான சக்தி வாய்ந்தது. இதன் கடிதிறன் வலிமை, கவசமுள்ள ஊர்வனவற்றின் ஓடுகளைத் துளையிடவும், அசாதாரணமான முறைகளில் விலங்குகளை இரையாக்கிக் கொல்லவும் உதவி புரிகிறது. இரையின் காதுகளுக்கு இடையில் உள்ள மண்டையோட்டை நேரடியாகக் கடிப்பதன் மூலம் மூளையில் நேரடியாகச் செலுத்தி ஒரே கடியில் உயிரைப் போக்கும் திறன் கொண்டதாக உள்ளது.  
ஜாகுவார் இனம் செம்பட்டியலில் அச்சுறுத்தப்படும் இனமாக அறிவிக்கப்பட்டிருக்கிறது; மேலும் அதன் எண்ணிக்கை தொடர்ந்து குறைந்தவாறே உள்ளது. வசிப்பிட இழப்பும், தற்போதிருக்கும் விலங்குத் தொகை வெவ்வேறு இடங்களுக்கு பிரிக்கப்பட்டு விடுவதும் இந்த இனத்தின் அழிவுக்கு ஏற்பட்டிருக்கும் அச்சுறுத்தல்களில் அடங்கும். ஜாகுவார்கள் மற்றும் அதனுடைய பாகங்களின் சர்வதேச வியாபாரம் தடைப்படுத்தப்பட்டு இருந்தாலும், இந்தப் பெரும்பூனையின விலங்குகள் இன்னமும் மனிதர்களால் கொல்லப்படுகின்றன. குறிப்பாக, தென் அமெரிக்காவில் உள்ள விவசாயிகள் மற்றும் பண்ணையாட்கள் ஆகியோருடனான மோதல்களில் இவை அதிகமாக நிகழ்கின்றன.  
இவை எண்ணிக்கையில் குறைந்து விட்டாலும், இவற்றின் வீச்சு மிகப் பெரிதானது. வரலாற்றுப் புகழ் வாய்ந்த இது, மாயா மற்றும் அஜ்டெக் ஆகியவை உள்ளிட்ட அமெரிக்கக் கலாசாரத்தின் புராணங்கள் பலவற்றிலும் முதன்மையான இடம் பெற்றுள்ளது.
# ஜாகுவார்

## தொகுப்பு முறைக் கூற்றியல்

*Panthera onca* எனப்படும் இனம் ஒன்றே பெரும்பூனை இனத்தில் தற்போது உள்ள ஒரே ஜாகுவார் ஆகும். சிங்கம், புலி, சிறுத்தை, ஜாகுவார், பனி சிறுத்தை, மற்றும் மேகங்கள் போல் புள்ளியிட்ட சிறுத்தை ஆகிய அனைத்து விலங்குகளுக்குமே ஒரு பொதுவான மூதாதையர்தான் என்றும் இந்த வகை விலங்கினம் ஆறிலிருந்து பத்து மில்லியன் வருடங்கள் வயதுடையவையே என்றும் மரபணுச் சான்றுகள் தெரிவிக்கின்றன; *பாந்தெரா* இனம் இரண்டிலிருந்து 3.8 மில்லியன் வருடங்கள் முன்னர் தோன்றியதாக உயிர் எச்சப் பதிவுகள் சுட்டிக்காட்டுகின்றன. *நியோஃபெலிஸ் நெபுலோஸா* எனப்படும் மேகங்கள் போல புள்ளியிட்ட சிறுத்தைகள் தான் இந்த இனத்திற்கு அடிப்படை என்று ஃபைலோஜெனடிக் என்னும் விலங்கு இனவியல் குறிப்பிடுகிறது. இந்த இனத்தில் தற்போது மீதமுள்ள தொகை என்பது ஒவ்வொரு ஆய்விலும் மாறுபட்டுக் காணப்படுவதால் தீர்மானமாக அறியப்படவில்லை.  
விலங்குத் தாவர வடிவ அமைப்பியலின் சான்றுகளின் அடிப்படையில் பிரித்தானிய விலங்கியலாளர் ரெஜினால்ட் பாக்காக், ஜாகுவார் என்பது சிறுத்தை இனத்துடன் மிக நெருங்கிய தொடர்புடையது என்னும் முடிவுக்கு வந்தார்.
# ஜாகுவார்

## புராணங்கள் மற்றும் கலாசாரங்களில்

### கொலம்பியாவிற்கு முன்னர் இருந்த அமெரிக்காக்கள்

கொலம்பியக் கண்டுபிடிப்பிற்கு முன்னர் இருந்த மத்திய மற்றும் தென் அமெரிக்காவில் ஜாகுவார்கள் நீண்ட காலமாக சக்தி மற்றும் பலம் ஆகியவற்றின் சின்னமாக விளங்கின. தற்பொழுது கிமு 900ஆம் ஆண்டு முதல் பெரு என அழைக்கப்படும் பகுதியில், ஆண்டியன் கலாச்சாரங்களில் முற்காலத்திய கா என்னும் கலாச்சாரத்தால் பரவலாக விதைக்கப்பட்ட ஜாகுவார் வழிபாட்டு மரபு அநேகமாக முழுவதும் ஏற்றுக் கொள்ளப்பட்டிருந்தது. பின்னர் வந்த வடக்குப் பெருவின் மோசே கலாச்சாரத்தினர் தமது மண்பாண்டங்களில் சக்தியின் சின்னமாக ஜாகுவாரைப் பயன்படுத்தினர்.  
மெஸோ அமெரிக்க வளைகுடாவின் கடலோரப் பகுதிகளின் ஏறத்தாழ காவின் கலாசாரத்தின் சம காலமான ஆல்மெக்-என்னும் ஒரு முற்காலத்திய செல்வாக்கு மிக்க கலாசாரம்- "ஜாகுவார்களாக-இருந்தவை" எனும் ஒரு எண்ணத்தைப் பிரதிபலிக்கும் தனி மேம்பாட்டுடன் கூடிய ஜாகுவார்கள் அல்லது ஜாகுவார்களின் குணாதிசயங்கள் கொண்ட மனிதர்களின் சிற்பங்கள் மற்றும் உருவங்களைப் படைத்தது.  
பின்னர் மாயா நாகரிகத்தில், வாழ்பவர்களுக்கும் இறந்தவர்களுக்கும் இடையிலான தொடர்புகளை ஜாகுவார்கள் உருவாக்குவதாகவும் அவை அரச பரம்பரையைப் பாதுகாப்பதாகவும் நம்பினர். மாயா நாகரிகம் ஆன்மீக உலகத்தில் தனது கூட்டாளிகளாக இந்த சக்தி வாய்ந்த பூனை இனத்தை உணர்ந்தது. மேலும் மாயா நாகரிகத்தில் பல அரசர்கள் மாயன் மொழிகளில் ஜாகுவாருக்கான பெயரான *பா'ஆலம்* என்பதைத் தமது பெயர்களாகக் கொண்டிருந்தனர். ஆஜ்டெக் நாகரிகத்திலும் ஜாகுவாரின் உருவம் அரசர் மற்றும் மாவீரர்களை குறிக்கும் சின்னமாக பயன்படுத்தினர். ஜாகுவார் வீரர்கள் என்று சிறந்த மாவீரர் படை ஒன்றை ஆஜ்டெக்கியர்கள் உருவாக்கினர். ஆஜ்டெக் புராணங்களில், சக்தி வாய்ந்த தெய்வமான டெஜ்காட்லிபோகாவின் குல மரபுச் சின்னமாக ஜாகுவார் கருதப்பட்டது.
# ஜாகுவார்

## புராணங்கள் மற்றும் கலாசாரங்களில்

### பிரேஸிலின் தேசிய விலங்கு

ஜாகுவார் பிரேசிலின் ஒரு தேசியச் சின்னமாகும். ஜாகுவார்களுக்கு எப்போதுமே பிரேசில் நாட்டில் அதிக முக்கியத்துவம் இருந்து வந்துள்ளது. பிரேசில் நாட்டின் பழங்குடி மக்கள் இதன் கொழுப்பைப் பயன்படுத்தினர். ஒரு மாய வித்தையைப் போல, அது துணிவை அளிக்கும் என அவர்கள் நம்பினர். இளைஞர்களைச் சக்தியுள்ளவர்களாகச் செய்வதற்கும் அவர்களைத் தீங்குகளிலிருந்து காப்பதற்கும், ஜாகுவாரின் உடற்கொழுப்பினை அவர்களது உடலில் பூசினர்.  
கொலம்பியத் துறையான அமேசானர்களின் துறையின் கொடி, கருப்பு ஜாகுவார் ஒன்று ஒரு வேட்டைக்காரன் மீது பாய்வதைச் சித்தரிக்கிறது.
# ஜாகுவார்

## புராணங்கள் மற்றும் கலாசாரங்களில்

### சமகாலத்திய கலாசாரம்

சமகாலத்திய கலாசாரங்களில் ஜாகுவார் மற்றும் அதன் பெயர் ஆகியவை சின்னங்களாகப் பயன்படுகின்றன.
இது கயானாவின் தேசிய விலங்கு. அந்த நாட்டின் ராணுவத் தடவாளத்தில் இதன் உருவம் அமைந்துள்ளது.  
ஜாகுவார் என்பது தற்போது நுகர்வோர் பொருட்களின் பெயராக, குறிப்பாக ஒரு சொகுசுக் கார் வகையின் பெயராகப் பயன்படுகிறது. இந்தப் பெயரைப் பல விளையாட்டு நிறுவனங்களும் கையாளுகின்றனர். என்எஃப்எல்லின் ஜாக்சன்வில் ஜாகுவார்ஸ் மற்றும் மெக்ஸிகோவின் கால்பந்தாட்டக் குழுவான ஜாகுவார்ஸ் டெ சியாபஸ் ஆகியவை இதில் அடங்கும். கிராமி விருது பெற்ற மெக்ஸிகோவின் "ஜாகுவேர்ஸ்" என்ற ராக் இசைக்குழுவும் இந்த கம்பீரமான விலங்கின் பாதிப்பு காரணமாகவே தங்கள் குழுவிற்கு இதன் பெயரைச் சூட்டினர். ரக்பி சங்கத்தின் அர்ஜென்டினா தேசிய கூட்டமைப்பின் முகடு ஜாகுவாரைச் சித்தரிக்கிறது. எனினும், வரலாற்றில் இடம் பெற்று விட்ட ஒரு விபத்து காரணமாக, இந்த நாட்டின் தேசிய அணி *லாஸ் ப்யூமாஸ்* என்று பட்டப் பெயரைப் பெற்றது.  
தென் அமெரிக்க நகரத்தில் கட்டின்றித் திரிந்த மெலனின் நோய் கொண்ட ஒரு ஜாகுவார் 1942ஆம் வருடத்தில் கார்னெல் வுல்ரிச் எழுதிய *ப்ளாக் அலிபி* என்னும் நாவலின் மையக் கதாபாத்திரமாக அமைந்தது.  
1968வது வருடத்தில் மெக்ஸிகோ நகரம் நடத்திய ஒலிம்பிக் விளையாட்டுகளில் ஜாகுவாரே முதன்முதலான ஒலிம்பிக் நற்சின்னமாக விளங்கியது. மாயன் கலாச்சாரம் முன்னர் ஒரு காலத்தில் சிறந்து விளங்கிய நிலப்பரப்புடன் தொடர்புடையது என்பதன் காரணமாகவே ஜாகுவார் இதற்காகத் தேர்ந்தெடுக்கப்பட்டது. [http://www.la84foundation.org/OlympicInformationCenter/OlympicReview/1988/ore250/ORE250za.pdf ].
# கெல்லி புரூக்

**கெல்லி புரூக்** (*Kelly Brook*) (பிறப்பு பெயர் **கெல்லி ஆன் பார்சன்ஸ்**, 23 நவம்பர் 1979) ஒரு ஆங்கில வடிவழகி, நடிகை, ஊடக ஆளுமை ஆவார். இவர் பலவிதமான விளம்பரப் பரப்புரைகளுக்காகத் தனது வடிவழகித் தொழிலைத் தொடங்கினார். இவரின் இச்செயல் இவரை *டெய்லி ஸ்டார்* செய்தித்தாளின் ஆசிரியர் குழு இவரை அடையாளம் காண வழிவகுத்தது. இச்செய்தித்தாள் நிறுவனம் இவரை மூன்றாம் பக்கத்திற்கான பெண்ணாக சித்தரிக்கத் தொடங்கினர். இவர் 2005 ஆம் ஆண்டில் எஃப் எச் எம் இன் உலகின் கவர்ச்சியான பெண்ணாக முடிசூட்டப்பட்டார். மேலும், 2015 ஆம் ஆண்டு நிலவரப்படி 1998 முதல் ஒவ்வொரு எஃப். எச். எம் 100 கவர்ச்சியானவர்களின் கீழிறங்கு எண்ணல் பட்டியலில் இடம்பெற்றுள்ளார்.  
ஒரு நடிகையாக, புரூக் *ரிப்பர்* (2001) *தி இத்தாலியன் ஜாப்* (2003) *ஸ்கூல் ஃபார் செடக்சன்* (2004) *ஹவுஸ் ஆஃப் 9* (2004) *சர்வைவல் ஐலேண்ட்* (2005) *ஃபிஷ்டேல்ஸ்* (2007) *பிரன்ஹா 3டி* (2010) மற்றும் *டேக்கிங் ஸ்டாக்* (2015) ஆகிய படங்களில் தோன்றியுள்ளார். *தி பிக் பிரேக்ஃபாஸ்ட்* (1999) *ஸ்ட்ரிக்ட்லி கம் டான்சிங்* (2007) *பிரிட்டனின் காட் டாலண்ட்* (2009) *செலிபிரிட்டி ஜூஸ்* (ID1), *ஒன் பிக் ஹேப்பி* (2015) *இட்ஸ் நாட் மீ, இட்ஸ் யூ* (2016) *லூஸ் வுமன்* (2018) மற்றும் *தி கிரேட் ஸ்டாண்ட் அப் டு கேன்சர் பேக் ஆஃப்* (2020) உள்ளிட்ட பல பிரித்தானிய தொலைக்காட்சி நிகழ்ச்சிகளில் இவர் தோன்றியுள்ளார். 2019 முதல், *புரூக் ஜேசன் கிங்* உடன் இணைந்து *ஹார்ட் லண்டன்ஸ் டிரைவ் டைம்* வானொலி நிகழ்ச்சியை வழங்கியுள்ளார்.
# கெல்லி புரூக்

## தொடக்க கால வாழ்க்கை

இவர் இங்கிலாந்தின் கென்ட்டில் உள்ள ரோச்செஸ்டர் என்ற நகரில் கென்னத் பார்சன்ஸ் மற்றும் சாண்ட்ரா கெல்லி ஆகியோரின் மகளாகப் பிறந்தார். இவரின் இயற் பெயர் கெல்லி ஆன் பியர்சன்சு ஆகும். இவருக்கு டாமியன் என்ற இளைய சகோதரரும், சாசா என்ற மூத்த ஒன்றுவிட்ட சகோதரியும் உள்ளனர். கெல்லியின் தந்தை கென்னத் பியர்சன், 2007 ஆம் ஆண்டு நவம்பர் 26 அன்று தனது 57 வயதில், ரோச்செஸ்டரில் நுரையீரல் புற்றுநோயால் இறந்தார். ரோசெஸ்டரின் வாரன் வூட்டில் உள்ள தாமஸ் அவெலிங் பள்ளியில் புரூக் பயின்றார். 1996 ஆம் ஆண்டில், தனது பதினேழாவது வயதில், ஸ்டீவர்ட் லீ மற்றும் ரிச்சர்ட் ஹெர்ரிங் ஆகியோரின் பிபிசி நகைச்சுவை நிகழ்ச்சியான *ஃபிஸ்ட் ஆஃப் ஃபன்னின்* “டீச்சர்ஸ்” என்ற தலைப்பிலான தொடரில் ஒரு பள்ளி மாணவியாகத் தோன்றினார் (இவரது சக நடிகர்களில் ஒருவர் இளம் டேனியல் மேஸ் ஆவார்). இவர் தனது 16 வயதில் ஒரு தொழில்முறை வடிவழகியாக மாறுவதற்கு முன்பு, *இத்தாலியா கான்டி அகாடமி ஆஃப் தியேட்டர் ஆர்ட்ஸில்* மூன்று ஆண்டுகள் படித்தார்.
# கெல்லி புரூக்

## தொழில்முறை வடிவழகியாக

புரூக்கின் வடிவழகித் தொழில் வாழ்க்கை 16 வயதில் ஒரு அழகுப் போட்டியில் வென்ற பிறகு தொடங்கியது. பின்னர் இவர் *ஃபாஸ்டர்ஸ் லாகர்*, *ரெனால்ட் மேகன்*, *வாக்கர்ஸ் கிறிஸ்ப்ஸ்*, *பிஸ் புயின்*, பெரிய மார்பகங்களைக் கொண்ட பெண்களுக்கான மார்புக் கச்சைகள், உள்ளாடைகள் தயாரிப்பில் நிபுணத்துவம் பெற்ற *பிராவிஸ்ஸிமோ* உள்ளிட்ட பல விளம்பரப் பரப்புரைகளில் பணியாற்றினார். சிறிது காலத்திற்குப் பிறகு, *டெய்லி ஸ்டார்* செய்தித்தாள் ஆசிரியர் குழுவின் கவனத்தை ஈர்த்தார். அதில் அவரை ஒரு பேஜ் த்ரீ பெண்ணாக சித்தரிக்கத் தொடங்கினார். இவர் எஃப். எச். எம் (FHM) இன் உலகக் கோப்பை 2010 சிறப்பு வெளியீட்டின் அட்டைப்பட நட்சத்திரமாக இருந்தார். ஏப்ரல் 2011 இல் பத்திரிகையின் அட்டைப்படத்தில் இருந்தார்.  
2007-ஆம் ஆண்டு பெப்ரவரியில், யூனிலீவரின் லின்க்ஸ் (அமெரிக்காவிலும் கண்ட ஐரோப்பாவிலும் "ஆக்ஸ்" என்று அழைக்கப்படுகிறது) உடல் மணமூட்டியைப் பிரதிநிதித்துவப்படுத்த, சுமார் 1 மில்லியன் டாலர் மதிப்புடைய ஒப்பந்தத்தில் புரூக் கையெழுத்திட்டதாக அறிவிக்கப்பட்டது. விளம்பரப் பரப்புரையின் ஒரு பகுதியாக விளம்பரப் பலகைகள், செய்தித்தாள்கள், இணையவழியிலும் இவர் தோன்றியுள்ளார். மேலும் ரீபோக் வணிகத்திற்கான வடிவழகியாகவும் தோன்றினார். 2010 ஆம் ஆண்டில், உள்ளாடை தயாரிப்பாளர் அல்டிமோவின் விளம்பரப் பரப்புரையின் "புதிய முகமும் தோற்றமுமாக" ஆக இவர் தேர்ந்தெடுக்கப்பட்டார். செப்டம்பர் 2010 இல், புரூக் *பிளேபாய்* இதழின் அமெரிக்கப் பதிப்பில் தோன்றினார். 2014 ஆம் ஆண்டு செப்டம்பரில், புரூக் *சிம்ப்ளி பீ* (Simply Bee) என்ற ஆடை வரிசையைத் தொடங்கினார். அடுத்த ஆண்டு, இவர் ஸ்கெச்சர்சு நிறுவனத்தின் (Skechers) விளம்பரத்தூதராக செயல்பட்டார்.
# கெல்லி புரூக்

## நடிப்பு வாழ்க்கை

2000 ஆம் ஆண்டில், புரூக், *சார்ட்டட்* (Sorted) என்ற திரைப்படத்தில் ஒரு சிறிய கதாபாத்திரத்துடன் திரையில் அறிமுகமானார். அதற்குப் பிறகு சிறிது காலத்தில், இவர் *ரிப்பர் (Ripper)* படத்தில் தோன்றினார். கிளார்க் கென்ட்/சூப்பர்மேனின்<nowiki/>எதிரியான லெக்ஸ் லூத்தரின் காதலியாக அமெரிக்க அறிவியல் புனைகதை நாடகமான *ஸ்மால்வில்லே (Smallville)* -யிவல் நான்கு அத்தியாயங்களில் நிகழ்ச்சியின் முதல் தொடரில் நடித்தார். கனடா திரைப்பட நடிகையாகவும் பணிகளை முடித்த இவர், 2003 ஆம் ஆண்டு வெளியான *தி இத்தாலிய ஜாப் (The Italian Job)* என்ற திரைப்படத்தில் லைலின் காதலியாக ஒரு குறுகிய அளவு நேரமே இடம்பெறும் தோற்றத்தில் தோன்றினார். இவர் முதன்முதலில் திரையில் நடித்து 2004 ஆம் ஆண்டு வெளியான *ஸ்கூல் ஃபார் செடக்சன்* என்ற திரைப்படத்தில் இவரது கதாபாத்திரத்திற்கான நடிப்பிற்காக இவர் நேர்மறையான விமர்சனங்களைப் பெற்றார். 2004 ஆம் ஆண்டில், *நீட் ஃபார் ஸ்பீட் அண்டர்கிரவுண்ட் 2* என்ற காணொலி விளையாட்டு தொடர்பான திரைப்படத்தில் புரூக் பர்க்குடன் இணைந்து நிக்கி மோரிஸ் என்ற கதாபாத்திரத்தில் நடித்தார். 2005 ஆம் ஆண்டில், இவர் பிலிப் விடாலின் அதிரடித் திரைப்படமான *த்ரில்லர் ஹவுஸ் ஆஃப் 9* இல் தோன்றினார், மேலும் பில்லி ஜேனுக்கு இணையராக *சர்வைவல் ஐலேண்ட்* என்ற திரைப்படத்தில் நடித்தார்.
# கெல்லி புரூக்

## தனிப்பட்ட வாழ்க்கை

2014 ஆம் ஆண்டில், ஐடிவி தொலைக்காட்டி அலைவரிசையின் *திஸ் மார்னிங் நிகழ்ச்சியில்* தோன்றியபோது, முந்தைய ஆண் நண்பர்களான ஜேசன் ஸ்டேதம் மற்றும் டேனி சிப்ரியானி ஆகியோரை முகத்தில் குத்தியதாக இவர் ஒப்புக்கொண்டார்.2022 ஆம் ஆண்டு சூலை மாதத்தில் இவர் தனது நீண்டகால காதலன் ஜெர்மி பாரிசியை மணந்தார், அவருடன் இவர் 2015 முதல் இணைந்து பழகி வந்தார்.
# ஜான் மேயர்

**ஜான் கிளேட்டன் மேயர்** ( ; அக்டோபர் 16, 1977 அன்று பிறந்தார்) ஒரு அமெரிக்க இசைக்கலைஞர் ஆவார். பிரிட்ஜ்போர்ட் கனக்டிகட்டில் பிறந்தார். அவர் 1997 ஆம் ஆண்டில் அட்லான்டா, ஜார்ஜியாவுக்குச் செல்லமுன்னர் பெர்க்லீ இசைக் கல்லூரியில் படித்தார். ஆனால் ஜார்ஜியாவில்தான் அவர் தனது ஆற்றல்களை மேம்படுத்தி, ஒரு வெற்றியைப் பெற்றார். அவரது முதலிரு ஸ்டூடியோ ஆல்பங்களான, *ரூம் ஃபார் ஸ்குயர்ஸ்* மற்றும் *ஹெவியர் திங்ஸ்* ஆகியன வர்த்தகரீதியில் மிகச்சிறப்பாக அமைந்தன. பல-பிளாட்டின நிலையை அடைந்தது. 2003 ஆம் ஆண்டில், சிறந்த ஆண் பாப் குரல் கிராமிவிருதை "யுவர் பாடி இஸ் எ வண்டர்லேண்ட்" என்ற பாடலுக்காகப் பெற்றார்.  
மேயர் பிரதானமாக நாதத்துக்குரிய ராக் பாடல்களைப் பாடுவதன் மூலமே தனது தொழிலைத் தொடங்கினார். ஆனால் படிப்படியாக 2005 ஆம் ஆண்டில் பி. பி. கிங், புடீ கை மற்றும் எரிக் கிளாப்டன் போன்ற நன்கு பிரபலமான ப்ளூஸ் கலைஞர்களுடன் இணைந்தும் ஜான் மேயர் ட்ரையோவை உருவாக்கியும் ப்ளூஸ் வகையை நோக்கி நகரத் தொடங்கிவிட்டார். செப்டம்பர் 2006 ஆம் ஆண்டில் வெளியிடப்பட்ட அவரது ஆல்பம் *கன்டினூம்* என்பதில் ப்ளூஸின் ஆதிக்கத்தைக் கேட்கக்கூடியதாக இருக்கும். 2007 ஆம் ஆண்டில் 49 ஆவது வருடாந்திர கிராமி விருதுகள் நிகழ்வில் மேயர் *கன்டினூமு*க்காக சிறந்த பாப் இசை ஆல்பம் விருதையும், சிறந்த ஆண் பாப் குரல் விருதை "வெயிட்டிங் ஆன் த வேர்ல்ட் டு சேஞ்ச்"சுக்காகவும் பெற்றார். அவர் நவம்பர் 2009 ஆம் ஆண்டில் தனது நான்காவது ஸ்டூடியோ ஆல்பம், *பட்டில் ஸ்டடீஸ்* என்பதை வெளியிட்டார்.  
மேயர் தனது தொழில் ஆர்வத்தால் நகைச்சுவை, வடிவமைப்பு மற்றும் எழுதுதல் ஆகியவற்றையும் தொடங்கினார்; அவர் குறிப்பாக *எஸ்குயர்* போன்ற சஞ்சிகைகளுக்கும் துணுக்குகள் எழுதியுள்ளார். அவர் தனது "பாக் டு யு" நிதியின்மூலம் வறியவர்களுக்கு உதவிசெய்வதிலும்கூட ஈடுபட்டார். உயர் மட்ட காதல் உறவுகள் மற்றும் ஊடகத்துடன் அவருக்குள்ள ஈடுபாடு ஆகியவை அவரை 2006 ஆம் ஆண்டின் ஆரம்பகட்டத்தில் சிறுபக்கச் செய்தித்தாளில் மூழ்கும் ஒருவராக ஆக்கியது.
# ஜான் மேயர்

## ஆரம்பகால வாழ்க்கை

ஜான் மேயர் ஆங்கில ஆசிரியையான மார்க்கரட்டுக்கும், உயர் பள்ளி அதிபரான ரிச்சார்ட்டுக்கும் பிறந்தார். அவர் மூன்று குழந்தைகளில் இரண்டாவதாக ஃபேர்பீல்ட்டுக்கு அருகில் வளர்ந்தார். அங்கே எதிர்கால டெனிஸ் நட்சத்திரமான ஜேம்ஸ் பிளேக்குடன் நண்பரானார். மேயரின் சிறிய வயதில் அவர் நார்வால்க்கிலுள்ள பிரீன் மேக்மாஹன் உயர் பள்ளியில் குளோபல் ஸ்டடீஸுக்கான மையத்தில் உள்வாங்கப்பட்ட போதும், அவர் முன்னாள் ஃபேர்பீல்ட் உயர் பள்ளிக்குச் சென்றார். (பின்னர் இது செண்டர் ஃபார் ஜாப்பனீஸ் ஸ்டடீஸ் அப்ராட் மையம் என அழைக்கப்பட்டது இது ஜாப்பனீஸைக் கற்க விரும்பும் மாணவர்களுக்கான காந்த திட்டமாகும்.) நடுத்தர பள்ளியில் இருந்தபோது தாம் சிறிது காலத்துக்கு கிளாரினெற்று வாசித்ததாகவும், ஓரளவு வெற்றி கிடைத்ததாகவும், அவர் *லாஸ்ட் நைட் வித் கொனான் ஓ'பிரீன்* நிகழ்ச்சியில் தோன்றும்போது கூறினார். *பாக் டு த ஃபியூச்சர்* இல் மைக்கேல் ஜே. பாக்ஸ் மார்டி மேக்ஃபிளையாக கிட்டார் வாசிப்பதைப் பார்த்த பின்னர், அவர் இசைக்கருவிகளில் ஆர்வமுள்ளவரானார். படிப்படியாக, மேயருக்கு 13 வயதாக இருந்தபோது, அவருக்காக அவரது அப்பா ஒன்றை வாடகைக்கு எடுத்தார்.  
மேயர் கிட்டாரைப் பெற்ற உடனும், அவருடைய பக்கத்துவீட்டுக்காரர் ஸ்டீவி ரே வௌகான் கேசட்டைக் கொடுத்தார். இது மேயருக்கு ப்ளூஸ் இசையிலிருந்த ஆர்வத்தை மேலும் அதிகரித்துவிட்டது. உள்ளூர் கிட்டார்-கடை ஒன்றின் உரிமையாளரிடம் மேயர் பாடங்களைப் படிக்கத் தொடங்கினார். அதோடு காலந்தாழ்த்தாமல் கருவியை வாசிப்பதிலும் காலத்தைக் கழித்தார். அவருடைய அதீத ஆர்வம் பெற்றோரைக் கவலைப்பட வைத்தது. அவரை இரு தடவைகள் மனநல வைத்தியரிடமும் கூட்டிச் சென்றனர்—ஆனால் அவர் நன்றாகவே இருப்பதாகவே கூறப்பட்டார். தனது இசையைத் தொடருவதற்காக கல்லூரியை விட்டுவிலகவும் அவர் நினைத்தார். ஆனால் அவரது பெற்றோர் இதற்கு அனுமதிக்கவில்லை என்பதால் அவ்வாறு அவர் செய்யவில்லை. அதற்கு சிறிது காலத்தின்பின், அவர் ஊனமுறும் பீதி தாக்குதல்களால் அவதிப்பட்டார். மனநல சிகிச்சை நிலையத்துக்குச் செல்லவேண்டி இருக்கலாம் என்ற அச்சத்தில் வாழ்ந்தார். இதோடு, அவரது பெற்றோர்களின் திருமணம் முரண்பாடானதாக அமைந்தது. அவர் "காணாமல்போய் நான் நம்புகின்ற சொந்தமான ஒரு உலகத்தை உருவாக்க" இது காரணமாக அமைந்ததாகக் கூறுகிறார்.
# ஜான் மேயர்

## தொழில் வாழ்க்கை

### ஆரம்பகாலத் தொழில் வாழ்க்கை

ஜான் மேயரின் பத்தொன்பதாவது வயதில் மஸ்சுசெட்ஸ் போஸ்டனிலுள்ள பெர்க்லீ இசைக் கல்லூரியில் பதிவுசெய்தார். தமது இருவர் அடங்கிய பாண்டுக்கு **லோஃபி மாஸ்டர்ஸ்** என விரைவாக ஒரு பெயரை உருவாக்கியதில், எட்டீ'ஸ் அட்டிக் போன்ற இடங்களில் அடிக்கடி செல்லும் காஃபி கடைகள் மற்றும் கிளப் சுற்றுவட்டாரங்களில் அவர்கள் தமது தொழிலை மிகுந்த் ஆர்வத்துடன் அங்கு தொடங்கினர். இரண்டாகப் பிரிக்கப்பட்ட வழிகள், மேஜர் தனித்த தொழில் ஒன்றைத் தொடங்கினார். அதிலிருந்து மேயரும் லாபுரூயரும் ஜார்ஜியா மற்றும் அதைச்சூழவுள்ள பிற மாநிலங்களுக்கும் தமது சுற்றுலாவைத் தொடங்கினர்.
# ஜான் மேயர்

## தொழில் வாழ்க்கை

### இசைப்பயணத் திசையில் மாற்றம்

மேயர் பரந்தளவில் பிறருடன் சேர்ந்து செயலாற்ற ஆரம்பித்தார், தனது சொந்த வகைக்கு புறம்பான கலைஞர்களுடன் அடிக்கடி பணியாற்றுகிறார். காமனின் பாடலான "கோ!" என்பதில் அவர் தோன்றினார். மேலும் கான்யி வெஸ்ட்டின் "பிட்டர்ஸ்வீட் பொயட்ரி"யிலும் தோன்றினார். இந்த கூட்டுச்சேர்க்கைகளைத் தொடர்ந்து, ராப் பிரபலங்களான ஜே-Z மற்றும் நெல்லி ஆகியோரின் பாராட்டுகளையும் பெற்றார். ஹிப் ஹாப் சமூகத்தில் அவர் தோன்றியது குறித்துக் கேட்டபோது, "அங்கே இப்போது இசையே இல்லை. அதனால், எனக்கு, ஹிப்-ஹாப் என்பது ராக் பயன்படுத்தப்படும் இடம்" என்று மேயர் கூறினார்.  
அந்த நேரத்தில் மேயர் தனது இசை ஆர்வங்களில் ஒரு மாற்றத்தைக் கொண்டுவரத் தொடங்கியிருந்தார். "நாதத்துக்குரிய உணர்திறன் குறித்த கடையை மூடுவதாக" அவர் அறிவித்திருந்தார்.
# ஜான் மேயர்

## தொழில் வாழ்க்கை

### ஜான் மேயர் ட்ரையோ (மூவரணி)

2005 ஆம் ஆண்டு வசந்த காலத்தில், பேஸ் நிபுணர் பினோ பல்லடினோ மற்றும் ட்ரம் நிபுணர் ஸ்டீவ் ஜோர்டன் ஆகியோருடன் சேர்ந்து ஜான் மேயர் ட்ரையோவை மேயர் உருவாக்கினார். மேற்படி இருவரையும் முந்தைய ஸ்டூடியோ அமர்வுகள் மூலம் சந்தித்தார். மூவரும் ப்ளூஸ் மற்றும் ராக் இசையின் கலவையை வாசித்தனர். அக்டோபர் 2005 ஆம் ஆண்டில், தமது சொந்த வணிக வெற்றிச் சங்க உலாவின்போது த ரோலிங் ஸ்டோன்ஸுக்காக ட்ரையோ திறக்கப்பட்டது, அந்த நவம்பர் மாதம் வெளியிடப்பட்ட நேரடி ஆல்பம் *ட்ரை!* என அழைக்கப்பட்டது. பாண்ட் 2006 ஆம் ஆண்டின் நடுப்பகுதியில் ஓய்வு எடுத்தது. செப்டம்பர் 2006 ஆம் ஆண்டில், ட்ரையோ எதிர்கால ஸ்டூடியோ ஆல்பத்தில் பணிபுரிவதை ஆரம்பிக்கும் திட்டத்தில் உள்ளதாக மேயர் அறிவித்தார்.
# ஜான் மேயர்

## தொழில் வாழ்க்கை

### *பட்டில் ஸ்டடீஸ்*

நவம்பர் 17, 2009 அன்று, மேயரின் நாலாவது ஸ்டூடியோ ஆல்பம், *பட்டில் ஸ்டடீஸ்* வெளியிடப்பட்டது. இது அமெரிக்க பில்போர்டு 200 ஆல்பம் விளக்கப்படத்தில் முதலாம் எண்ணில் அறிமுகமானது. இந்த ஆல்பம் 45 நிமிடங்கள் மொத்த நேரத்தையும், 11 தடங்களையும் கொண்டிருக்கிறது. ஆல்பத்திலுள்ள "ஹூ சேய்ஸ்" என்ற முதலாவது தனிப்பாடல், ஆல்பம் வெளியிடப்பட முன்னரே செப்டம்பர் 24, 2009 ஆம் ஆண்டில் வெளியிடப்பட்டது. அதையடுத்து அதே ஆண்டு அக்டோபர் 19 அன்று "ஹார்ட்பிரேக் வார்ஃபேர்" வெளியிடப்பட்டது.
# ஜான் மேயர்

## பிற திட்டப்பணிகள்

### நிதிவழங்கும் செயற்பாடுகள்

2002 ஆம் ஆண்டில், மேயர் "பாக் டு யு" நிதியத்தைத் தொடங்கினார்,இதுவொரு தொண்டு நிறுவனம், மருத்துவ உதவி, கல்வி, கலைகள் மற்றும் திறன் விருத்தி ஆகியவற்றுக்காக நிதியைச் சேகரிக்கிறது. கிட்டார் தேர்வுகள், டி-ஷர்ட்டுகள், கையொப்பமிட்ட சி.டிகள் போன்ற மேயருக்கே தனித்துவமான பொருட்களை அவரின் ஏலத் தளத்தில் கிடைக்குமாறு செய்து இந்த நிறுவனம் நிதி சேகரிக்கிறது. சில பொருட்கள் அவற்றின் ஆரம்ப பெறுமதியைவிட பதினேழு மடங்குகளுக்கும் அதிகமான விலையில் விற்கப்பட்டு, ஏலங்கள் வெற்றிகரமாக அமைந்தன.  
ஏப்ரல் 2007 ஆம் ஆண்டு வலைப்பதிவு இடுகையில், உலகம் வெப்பமாதலை நேர்மாறானதாக மாற்றுவதில் உதவும் புதிய முயற்சியை மேயர் அறிவித்தார். "எனதர் கைண்ட் ஆஃப் கிரீனை" டப் செய்தார் (உண்மையில் "லைட் கிரீன்", ஆனால் பதிப்புரிமைச் சிக்கல்களுக்காக மாற்றப்பட்டது). பெரும்பாலும், "தயாரிப்புப் பொருட்கள் மலிவானவை, பிளாஸ்டிக்குகள் பாவனையைக் குறைப்பதற்கான எளிய மாற்றீடுகளாக" பொருட்கள் வரிசையைக் காணுவதற்கு அவர் பிரியப்பட்டார். மற்றவர்களும் இதையே செய்யுமாறு தனது வலைப்பதிவு ஊடாக ஊக்கப்படுத்துகிறார். தனது சுற்றுலா பேரூந்தைக்கூட உயிர்-வாயு எரிபொருளுக்கு மாற்றியுள்ளார். 2007 ஆம் ஆண்டின் கோடைகாலத்தில், சுற்றுச்சூழல் ஆலோசனைக் குழுவான ரிவேர்ப் (Reverb ) தகவல் சாவடிகளை அமைத்து, அவரது சுற்றுலா நாட்களுக்காகச் செலவிடப்படும் சக்தியைக் குறைக்க அவரது பணியாளர்களுக்கு உதவினார்.  
மேயர் தனது தொழிற்காலம் முழுவதும் ஏராளமான லாபங்கள் மற்றும் தொலைக்காட்சி நிகழ்ச்சிகளைக் கொடுத்து தொண்டமைப்புக்கு நிதிசேகரிப்பதற்காக நிகழ்ச்சி வழங்கியுள்ளார். வர்ஜீனியா டெக் படுகொலைக்கு பதிலளித்ததில், மேயர் (டேவ் மத்தியூஸ் பாண்ட், பில் வசர் மற்றும் NaS ஆகியோருடன் சேர்ந்து) வர்ஜீனியா டெக்கின் லேன் அரங்கில் செப்டம்பர் 6, 2007 அன்று நடந்த இலவச இசைக்கச்சேரியில் பாடினார். டிசம்பர் 8, 2007 அன்று, மேயர் முதலாவது வருடாந்திர தொண்டரமைப்பு மதிப்பாய்வை நடத்தினார். ஒவ்வொரு ஆண்டும் அவர் தொடர்ந்த ஒரு மரபாகும். கச்சேரிகளால் பயனடைந்த தொண்டு நிறுவனங்கள் டாய்ஸ் ஃபார் டாட்ஸ், இன்ன சிட்டி ஆர்ட்ஸ் மற்றும் த லாஸ் ஏஞ்சல்ஸ் மிஷன் ஆகியன உள்ளடங்குகின்றன. முதலாவது கச்சேரியின் சி.டி கள், டி.வி.டி கள் இரண்டும் "வெயர் த லைட் இஸ்" என்ற தலைப்பில் ஜூலை 2008 ஆம் ஆண்டில் வெளியிடப்பட்டன. டி.வி.டி வருமானம் தொண்டு நிறுவனத்துக்குச் செல்லுமா இல்லை என்பது அறிவிக்கப்படவில்லை. மேயர் *சாங்ஸ் ஃபார் டிபெத்*த்திலும் தோன்றினார். இது திபெத் மற்றும் தலாய் லாமா டென்ஸின் கியாட்ஸோவுக்கு ஆதரவளிக்க பிரபலத்தின் முனைப்பாகும்.
# ஜான் மேயர்

## பிற திட்டப்பணிகள்

### வடிவமைப்பு

*ரோலிங் ஸ்டோன்* நேர்காணலில், முன்னாள் கொலம்பியா ரெகார்ட்ஸ் தலைவர் டான் ஐயென்னர், *கன்டினூமு*க்கு எதிரான கருத்தைத் தெரிவித்த பின்னர், அவர் இசையை விட்டு விலகி வடிவமைப்பை முழுநேரமாக கற்றல் குறித்தும் சிந்தித்ததாக மேயர் நினைவுகூர்ந்தார். கிட்டார் 404 இயக்கத்துக்கு மட்டுமே கட்டுப்படுத்தப்பட்டிருந்தது. அது ஒரு அட்லான்டா பகுதி குறியீட்டெண். 2005 ஆம் ஆண்டின் தொடக்கத்தில், இரண்டு ஃபெண்டர் கையொப்ப ஸ்ட்ராடோகாஸ்டர் எலெக்ட்ரானிக் கிட்டார்களால் இந்த மாதிரி பின்பற்றப்பட்டது. கரி உறைபனி மெட்டலிக் பெயிண் மேற்பூச்சில், ஓடுகின்ற கரையுடனான மூன்றாவது ஸ்ட்ராடோகாஸ்டரும் ஒரு கட்டுப்படுத்தப்பட்ட வெளியீடாகும். 100 கிட்டார்கள் மட்டுமே செய்யப்பட்டன. ஜனவரி, 2006 ஆம் ஆண்டில், மார்டின் கிட்டார்ஸ், மார்டின் OMJM ஜான் மேயர் நாதத்துக்குரிய கிட்டாரை வெளியிட்டது. மார்டின் OM-28 ஜான் மேயரின் பல பண்புக்கூறுகளை இந்த கிட்டார் கொண்டிருக்கும் எனக் கருதப்பட்டது. ஆனால் நியாயமான விலையில். ஆகஸ்ட் 2006 ஆம் ஆண்டில், SERIES II ஜான் மேயர் ஸ்ட்ராடோகாஸ்டரைச் செய்ய ஃபெண்டர் தொடங்கினார். ஷோர்லைனெ தங்கப் பதக்க கிட்டாரை மிண்ட் கிரீன் பிக்கார்ட் மற்றும் கிரீம் பிளாஸ்டிக்ஸுடனான புதிய ஒலிம்பிக் வைட் கிட்டார் இடமாற்றியது. ஜனவரி 2007 ஆம் ஆண்டில், தனிப்பயன்-வடிவமைக்கப்பட்ட ஆம்ப்ஸில் இரண்டு டூ ராக் மேஜருடன் சேர்ந்து பணியாற்றியது. பொதுமக்களுக்கு 25 மட்டுமே (அனைத்தையும் மேயர் தானே வடிவமைத்தார்) கிடைக்கச்செய்யப்பட்டது. ஜூன் 2007 ஆம் ஆண்டில் வெளியிடப்பட்ட "ஆல்பம் ஆர்ட்" கிட்டாரில், *கன்டினூம்* கருப்பொருளானது இசைக்கருவியைப் பயன்படுத்தி மீண்டும் வந்திருந்தது, அதோடு சைப்ரெஸ்-மிகாவில் ஒரு 500-முறை ஜான் மேயர் கையொப்ப ஃபெண்டர் ஸ்ட்ராடோகாஸ்டர். குறிப்பிட்ட எண்ணிக்கையான சைப்ரெஸ்-மிகாவுடன் உள்ளடக்கப்பட்டது INCSvsJM ஜிக் பேக் ஆகும். இதில் மேயர் இன்கேஸ் வடிவமைப்புகளுடன் இணைந்து செயற்பட்டார் ஆச்சரியப்படும் விதமாக இல்லாமல், மேயர் கிட்டார்களை ஆவலுடன் ஆசையாகச் சேகரிக்கும் ஒருவர், 2006 ஆம் ஆண்டில் அவரின் சேகரிப்பு 200 க்கு மேற்பட்டது எனக் கணிக்கப்பட்டது. தொடர்ந்துவந்த ஜனவரி வெளியீட்டில் அறிவிக்கப்பட்டதுபோல, அதில் வென்றவர் L.A இன் டிம் ஃபேகன்.  
மேயர் ஆன்லைனில் செயற்பாட்டில் இருந்து நான்கு வலைப்பதிவுகளை பேணிவந்துள்ளார்: மைஸ்பேஸ் பக்கம், அவரது அதிகாரபூர்வ தளத்தில் வலைப்பதிவு, இன்னொன்று Honeyee.com இல், மேலும் StunningNikon.com இல் ஃபோட்டோபிளாக். அவை பொதுவாக தொழில் தொடர்பான விஷயங்களை அலசுகின்றபோதும், அவற்றில் நகைச்சுவைகள், நகைச்சுவை வீடியோக்கள், அவரது நம்பிக்கைகள் மற்றும் அவரின் தனிப்பட்ட செயற்பாடுகளும் உள்ளன; அவை இடைக்கிடை உள்ளடக்கத்தில் மேலெழுதப்படும். வலைப்பதிவுகளைத் தாமே எழுதுகிறார், வெளியீட்டாளர் ஒருவரூடாக அல்ல என்பதற்காக சுட்டிக்காட்டப்படுகிறார். இறுதியில், வலைப்பதிவிடலை மீண்டும் தொடங்கியதிலிருந்து, அந்த உள்ளீட்டின் உள்ளடக்கங்களை பல முறைகள் மாற்றினார்.  
2000 ஆம் ஆண்டுகளின் நடுப்பகுதியில், நிலைத்துநிற்கும் நகைச்சுவை மேயரின் ஒரு பொழுதுபோக்காகும். நியூ யார்க்கிலுள்ள பிரபலம் பெற்ற காமெடி செல்லரில் அவர் இடைக்கிடை தோன்றுகிறார். அவர் சிறப்பாக எழுதுவதற்கு இது உதவுவதாக அவர் கூறியவேளையில்,
# ஜான் மேயர்

## பிற திட்டப்பணிகள்

### தொலைக்காட்சி

2004 ஆம் ஆண்டில், மேயர் ஒரு-படப்பிடிப்பு அரைமணிநேர நகைச்சுவை சிறப்பு நிக்ழ்ச்சியொன்றை VH1 இல் பெற்றார். அதற்கு *ஜான் மேயர் ஹாஸ் எ டி.வி ஷோ* எனப் பெயரிடப்பட்டது. கரடி ஆடையுடன் சேஷ்டைகள் செய்தல், அவரது கச்சேரிக்கு செல்பவர்களை கச்சேரிக்கு வெளியேயுள்ள தரிப்பிடத்தில் மாறுவேடமணிந்து ஏமாற்றுதல் ஆகியவற்றுடன் கூடிய விளையாட்டாகும். அவர் *சப்பெல்லியின் ஷோ* விலும், *லாஸ்ட் நைட் வித் கொனான் ஓ'பிரீனி*ன் இறுதி அத்தியாயத்திலும் ஒரேயொருமுறை தோன்றவும் செய்தார். ஓ'பிரியனின் *டுநைட் ஷோ*வின் முதலாவது வாரத்தின்போது, ஜான் மேயர் ட்ரையோவுடன் சேர்ந்தும் அவர் தோன்றுவார்.  
மேயர் தற்போது CBS மாறுபட்ட நிகழ்ச்சிக்காக ஒரு தொலைக்காட்சி நிகழ்ச்சியைப் படம்பிடித்துவருகிறார்; இது ஒரு சிறப்பு அல்லது சாதாரண தொடராக ஒளிபரப்பப்படலாம்.
# ஜான் மேயர்

## சுற்றுலா

பிரதானமாக தனி இசைக்கலைஞராக இருந்தபோதும், மேயர் மரூன் 5, கஸ்டர், ஹோவி டே, மட் கியர்னி, கவுண்டிங் குரோஸ், பென் ஃபோல்ட்ஸ், த வால்ஃப்ளவர்ஸ், டீட்டர், ப்ரெட் டென்னன் மற்றும் ஷெரில் குரோ உட்பட பல குழுக்களுடன் சேர்ந்து சுற்றுலா சென்றுள்ளார். ** கார்ஸ்* சவுண்ட்ராக்*கில் ஒன்றாக முன்னர் தோன்றிய குரோவும், மேயரும், ஆகஸ்டிலிருந்து அக்டோபர் 2006 ஆம் ஆண்டு வரையான சுற்றுலாவை துணைசேர்ந்து விளம்பரப்படுத்தினர். 2007 ஆம் ஆண்டில், மேயர் வட அமெரிக்காவில் மகிழ்ச்சியாய் இருக்கிறார் என்று வெளிநாடுகளிலும் பிரபலம் அடைவதற்காக ஐரோப்பாவிற்கு சுற்றுலா சென்றார். மாசிசன் ஸ்குயர் கார்டனில் நடந்த ஆரம்ப வட அமெரிக்க *கன்டினூம்* சுற்றுலா பிப்ரவரி 28, 2007 அன்று காலைச் சுற்றியது. இதை "தொழிலைத் தீர்மானிக்கும்" பாட்டு நிகழ்ச்சியென்று *நியூ யார்க் போஸ்ட்* விவரித்தது.  
மேயர் அதன்பின்னர் கால்பி கைல்லட், ப்ரெட் டென்னன், ஒன்ரிபப்ளிக் மற்றும் பராமொர் கலைஞர்களுடனும் சுற்றுலா சென்றார்.  
மேயர் தனது பெரும்பாலான நிகழ்ச்சிகளில் ஆடியோ டேப்பிங் அனுமதிக்கிறார். மேலும் அந்த பதிவுகளை வர்த்தக ரீதியாக அல்லாமல் வணிகத்துக்கும் அனுமதிக்கிறார். நேரடி அனுபவத்த்துக்கு ரசிகர்களை உற்சாகப்படுத்தவும், ரசிகர் ஊடாடுவதை ஊக்கப்படுத்தவும் அவர் இதைச் செய்கிறார்.
# ஜான் மேயர்

## சுற்றுலா

### சுற்றுலா பாண்ட் உறுப்பினர்கள்

;நடப்பு உறுப்பினர்கள்  
- டேவிட் ரையன் ஹரிஸ் – கிட்டார், குரல்கள் கொடுத்தல்(2003-2005, 2006–2008, 2009–நடப்புவரை)
- ராப்பி மக்கிண்டோஷ் – கிட்டார், ஸ்லைட் கிட்டார், குரல்கள் கொடுத்தல் (2006–2008, 2009–நடப்புவரை)
- சீன் ஹர்லி – பாஸ், குரல்கள் கொடுத்தல் (2009–நடப்புவரை)
- ஸ்டீவ் ஜோர்தன் – ட்ரம்ஸ், மோதுகைக்கருவி (பெர்குஸன்), குரல்கள் கொடுத்தல் (2003, 2005–2006, 2009–நடப்புவரை)
- சார்லீ வில்சன்– விசைப்பலகைகள் (2009–நடப்புவரை)
- பாப் ரெனால்ட்ஸ் – சாக்ஸபோன்கள், புல்லாங்குழல் (2006–2008, 2009–நடப்புவரை)
- ப்ரட் மேசன் – ஊதுகொம்பு (ட்ரம்பட்), ப்லுஜர்ஹார்ன் (2006–2008, 2009–நடப்புவரை)
- ஜூலி டெல்கடோ – குரல்கள் கொடுத்தல் (2009–நடப்புவரை)
- மெலனி டெய்லர் – குரல்கள் கொடுத்தல் (2009–நடப்புவரை)  
;முன்னாள் உறுப்பினர்கள்  
- டேவிட் லாபுரூயர் – பாஸ் (1999–2008)
- ஸ்டீபன் சொபெக் – ட்ரம்ஸ், மோதுகைக்கருவி (2001–2002)
- மைக்கேல் சேவ்ஸ் – கிட்டார், விசைப்பலகைகள், குரல்கள் கொடுத்தல் (2001–2005)
- கெவின் லவ்ஜாய்– விசைப்பலகைகள் (2003–2004)
- எரிக் ஜெகப்ஸன் – ஊதுகொம்பு, ப்லுஜர்ஹார்ன் (2003–2004)
- கிரிஸ் கார்லிக் – சாக்ஸபோன், புல்லாங்குழல் (2003–2005)
- ஜெ.ஜெ. ஜான்சன் – ட்ரம்ஸ் (2003–2005, 2006–2008)
- அன்ரீ கில் – விசைப்பலகைகள் (2004–2005)
- சுக் மெக்கினான் – ஊதுகொம்பு, ப்லுஜர்ஹார்ன் (2004–2005)
- ரிக்கி பீட்டர்சன் – விசைப்பலகைகள், ஆர்கன், குரல்கள் கொடுத்தல் (2006–2007)
- டிம் பிர ப்ராட்ஷாவ் – விசைப்பலகைகள், ஆர்கன், லப் ஸ்டீல் கிட்டார், குரல்கள் கொடுத்தல் (2007–2008)
# ஜான் மேயர்

## சொந்த வாழ்க்கை

மேயர் தாம் ஒரு "அரை-யூதர்," என்று ட்வீட் எழுதியுள்ளார். இது அவரது வருடாந்திர இண்டர்ஃபெய்த் பேக்கிங் போட்டியுடன் தொடர்பான உண்மையாகும். இதில் ஆண்டின் இறுதி விடுமுறைப் பருவத்தின்போது, அவரது ரசிகர்களால் அனுப்பப்பட்ட படங்களிலிருந்து தமக்குப் பிடித்த பேக் செய்யப்பட்ட பொருட்களை ஊகிக்கிறார்.  
மேயர் பெருமெண்ணிக்கையான பச்சைகளைக் கொண்டுள்ளார். இவற்றில் அடங்குவன: அவரது இடது மற்றும் வலது கைகளில் முறையே "வீடு" மற்றும் "வாழ்க்கை" (பாடல் தலைப்பிலிருந்து, அவரது மார்பின் இடப்பக்கத்தில் "77" (அவர் பிறந்த ஆண்டு), மற்றும் அவரது வலது தோள்மூட்டில் கொய்-போன்ற மீன். அவரது இடது கை முழுவதும் சட்டைக்கை பச்சை படர்ந்துள்ளது. அதை அவர் படிப்படியாகப் பெற்று ஏப்ரல் 2008 ஆம் ஆண்டில் முடித்தார்; இதில் உள்ளவை: தோள்மூட்டில் "SRV" (அவரது கடவுள், ஸ்டீவி ரே வௌகானுக்காக), அவரது இருதலைப்புயத்தசைகளில் அலங்கரிக்கப்பட்ட முக்கோணம், அவரது உட்புற புயங்களில் கடல்நாகம் போன்ற படம், மற்றும் பல்வேறு பூக்களின் வடிவங்கள். 2003 ஆம் ஆண்டில், தனது வலது கைமீது மூன்று சதுரங்களின் பச்சையைக் குத்தினார். அவற்றை படிப்படியாக நிரப்பி பச்சை குத்தவுள்ளதாக அவர் விளக்கியுள்ளார். 2010 வரைக்கு இரண்டு நிரப்பப்படுகின்றன.  
கைக்கடிகாரங்களை ஆர்வமாகச் சேகரிக்கும் ஒருவர், பத்தாயிரம் டாலர்கள் மதிப்பிலான கைக்கடிகாரங்களை வைத்துள்ளார். மேயர் மேலும் தனித்துவமான ஸ்னீக்கர் ஷூஸ் தொகுதியையும் வைத்துள்ளார். 200 ஜோடிகளைவிட அதிகமாக வைத்துள்ளார் என கணிப்பிடப்பட்டுள்ளது .  
மேயரின் பெற்றோர் மே 27, 2009 அன்று விவாகரத்துப் பெற்றனர்; அந்த விவாகரத்து இருவரும் ஒத்தே எடுத்துக்கொள்ளப்பட்டது. விவாகரத்தின் பின்னர், மேயர் லாஸ் ஏஞ்சல்ஸிலுள்ள முதியோரைப் பராமரிக்கும் இடத்துக்கு தனது தந்தையை (82-வயது) அனுப்பினார். 2003 ஆம் ஆண்டில், முரண்பாடு ஏற்பட்டுள்ளதாக வதந்திகள் இருந்தபோதும், மேயர் ஹீடி க்ளமுடன் டேட்டிங்கில் ஈடுபடவில்லை. 2007 ஆம் ஆண்டு கிராமி விருதுகள் விழாவில் சிவப்புக் கம்பள வரவேற்பில் சிம்ப்ஸனுடனான உறவு குறித்து ரையன் சீக்கிரெஸ்ட் மேயரைக் கேட்டபோது, மேயர் ஜப்பானிய மொழியில் பதிலளித்தார். ஆரம்பத்தில் சிக்கலான மொழிபெயர்ப்புகள் சில இருந்தபோதும், அவர், "ஜெசிக்கா ஒரு சிறந்த பெண், அவருடன் சேர்ந்திருப்பதில் நான் மகிழ்ச்சியடைகிறேன்" என்றார்.
சிம்ப்ஸன் மேயரின் 2007 ஆம் ஆண்டு கன்டினூம் சுற்றுலாவின் ஒரு பகுதியிலும் அவருடன் இணைந்திருந்தார். மேலும் அதே ஆண்டின் மார்ச்சில் ரோம் நகருக்கு இருவரும் ஒன்றாக சுற்றுலா சென்றனர். எவ்வாறாயினும், அந்த ஜோடி மே 2007 ஆம் ஆண்டில் பிரிந்தது. செப்டம்பர் 2007 ஆம் ஆண்டில் அவர் நடிகை மின்கா கெல்லியுடன் டேட்டிங் தொடங்கினார், ஆனால் அந்த ஆண்டு முடியமுன்னர் அவர்கள் பிரிந்தனர். மேயர் நடிகை ஜெனிஃபர் அனிஸ்டனுடன் ஏப்ரல் 2008 ஆம் ஆண்டில் டேட்டிங் தொடங்கினார். ஆனால் மேயர் அதை அடுத்த ஆகஸ்டில் நிறுத்தினார். அவர்கள் அக்டோபர் 2008 ஆம் ஆண்டில் மீண்டும் டேட்டிங் தொடங்கி, மார்ச் 2009 ஆம் ஆண்டில் மீண்டும் பிரிந்தனர். உயர்ந்த நிலையான பிரபலங்களுடன் அவர் கொண்டிருந்த உறவு அவரை "பெண்களை மயக்குபவன்" என்ற நற்பெயருக்கு இட்டுச்சென்றது.
# ரீஸ் விதர்ஸ்பூன்

**லாவ்ரா ஜீயன் ரீஸ் விதர்ஸ்பூன்** (1976 ஆம் ஆண்டு, மார்ச் 22 இல் பிறந்தார்), அனைவராலும் நன்கு அறியப்படும் **ரீஸ் விதர்ஸ்பூன்** , ஒரு அமெரிக்க நடிகை மற்றும் திரைப்படத் தயாரிப்பாளராவார். 1998 ஆம் ஆண்டு, அவர், *ஓவர்நைட் டெலிவரி* , *பிளசென்ட்விலே* , மற்றும் *டிவைலைட்* போன்ற மிகப்பெரிய திரைப்படங்களில் நடித்தார். அதைத் தொடர்ந்த வருடத்தில், விதர்ஸ்பூன் நடித்துத் திறனாய்வாளர்களின் வரவேற்பைப் பெற்ற *எலெக்ஸன்* என்ற திரைப்படம், அவருக்கு கோல்டன் குளோப் விருதுக்கான பரிந்துரையைப் பெற்றுத்தந்தது. 2001 ஆம் ஆண்டு, அவர் *லீகலி பிலென்ட்* என்ற மிகப் பெரிய வெற்றித் திரைப்படத்தில், “எல்லி ஊட்ஸ்” என்ற மூர்க்கத்தனமான கதாப்பாத்திரத்தில் நடித்தது, அவர் தொழிலில் திருப்புமுனையாக அமைந்தது குறிப்பிடத்தக்கது. மேலும் 2002 ஆம் ஆண்டு அவர் நடித்த *ஸ்வீட் ஹோம் அலபாமா* என்ற திரைப்படம், அவரின் வணிகரீதியான மிகப் பெரிய வெற்றித் திரைப்படமாக மாறி சகாப்தம் படைத்தது. 2003 ஆம் ஆண்டு, அவர் முன்னணி நடிகை மற்றும் *Legally Blonde 2: Red, White & Blonde* எக்ஸிகியூடிவ் தயாரிப்பாளராக மாறினார். 2005 ஆம் ஆண்டு, விதர்ஸ்பூன் உலகளாவிய கவனத்தைப் பெற்றதுடன், *வாக் தி லைன்* என்ற திரைப்படத்தில் ஜூன் கார்டர் கேஷ் என்ற கதாப்பாத்திரம் நடித்தது, அவருக்கு அகாடமி விருது, கோல்டன் குளோப் விருது, பாஃப்தா விருது, மற்றும் முன்னணி கதாப்பாத்திரத்தில் சிறந்த நடிகைக்கான ஸ்கிரீன் ஆக்டர்ஸ் கில்ட விருது போன்ற விருதுகளைப் பெற்றுத்தந்தது.  
1999 ஆம் ஆண்டு, நடிகரும், *குரூவெல் இன்டென்ஷன்ஸ்* என்ற திரைப்படத்தின் துணை நடிகருமான ரியன் ஃபிலிப்பே என்பவரை விதர்ஸ்பூன் திருமணம் செய்து கொண்டார்; அவர்கள் அவா மற்றும் டீகன் ஆகிய இரண்டு குழந்தைகளைக் கொண்டுள்ளனர். 2006 ஆம் ஆண்டின் இறுதியில் அந்தத் தம்பதிகள் பிரிந்தனர் என்பதுடன், 2007 ஆம் ஆண்டு அக்டோபரில் விவாகரத்தும் பெற்றனர்.
விதர்ஸ்பூன் டைப் எ பிலிம்ஸ் என்ற தயாரிப்பு நிறுவனத்தை சொந்தமாகக் கொண்டுள்ளார் என்பதுடன், அவர் குழந்தைகள் மற்றும் பெண்களை ஆதரிக்கும் அமைப்புகளில் ஆர்வமுடன் கலந்து கொள்கிறார். அவர் சில்ட்ரன்ஸ் டிஃபென்ஸ் ஃபன்ட் (சிடிஎப்) என்ற வாரியத்தில் சேவை செய்து வருகிறார், மேலும் அவர் சாரிடபில் அவான் ஃபவுன்டேஷனின் தலைமைப் பதவியாளராக சேவை செய்ய, அவான் படைப்புகளின் உலகளாவிய பிரதிநிதியாக அறிவிக்கப்பட்டார்.
# ரீஸ் விதர்ஸ்பூன்

## சொந்த வாழ்க்கை

### திருமணம்

1997 ஆம் ஆண்டு மார்ச் மாதம், விதர்ஸ்பூன் தனது 21 வது பிறந்தநாள் விழாவில் அமெரிக்க நடிகர் ரியன் பிலிப்பே என்பவரைச் சந்தித்ததுடன், அங்கே விதர்ஸ்பூன் தன்னைத் தானே அவரிடம் அறிமுகம் செய்து கொண்டார், மேலும் “நான் உங்களை என் பிறந்தநாள் பரிசாக நினைக்கிறேன்” என்று அவரிடம் சொன்னார். 1998 ஆம் ஆண்டு டிசம்பரில் அந்த ஜோடி திருமண ஒப்பந்தம் செய்து கொண்டதுடன், 1999 ஆம் ஆண்டு ஜூன் 5 இல் மிகப்பெரிய வெற்றிப்படமான *குரூவெல் இன்டென்ஷன்* இன் வெளியீட்டைத் தொடர்ந்து தெற்குக் கலிபோர்னியாவின், சார்லெஸ்டனில் உள்ள வைட் அவேக் பிளான்டேஷன் இல் அவர்கள் திருமணம் செய்துகொண்டனர். அவர்கள், 1999 ஆம் ஆண்டு செப்டம்பர் 9 இல் பிறந்த அவா எலிசெபத் என்ற பெண் குழந்தையையும், 2003 ஆம் ஆண்டு அக்டோபர் 23 இல் பிறந்த டீகன் ரீஸ் என்ற ஆண் குழந்தையையும் கொண்டுள்ளனர். அந்த ஜோடி, குழந்தைகளைப் பார்த்துக் கொள்வதற்கு ஏற்ற வகையில், தங்களின் திரைப்படப் படப்பிடிப்பிற்கானத் திட்டங்களை மாற்றிக்கொண்டனர். 2005 ஆம் ஆண்டு டிசம்பரில், அவர் *தி ஆப்ரா வின்ஃபிரே ஷோ* இல், பின்வருமாறு பேசினார், “எந்த அளவிலான ஆற்றல் உங்களை அல்லது உங்கள் திருமணத்தை கெட்ட விஷயமாக்குகிறது? திருமணம் ஒரு பயணம் இல்லையா என்ன? … எவரும் மிகச்சிறந்தவராக இல்லை... நாம் அனைவரும் சிலப் பிரச்சினைகளைச் சொந்தமாகக் கொண்டுள்ளோம்.” அதே மாதத்தில், விதர்ஸ்பூன் மேலும் ஒரு சந்திப்பில் சொன்னார், “தாங்கள் சிறந்தவர்கள் அல்லது தங்களின் வாழ்க்கை சிறந்தது அல்லது தங்களின் உறவுமுறை சிறந்தது என்று யாராவது ஒருவர் நினைப்பாரேயானால், அவர் எது உண்மை என்பதைத் தெரிந்துகொள்ளாமல் துன்பத்தில் உழல்பவராக இருக்க வேண்டும் என நான் நினைக்கிறேன்” என்று தெரிவித்தார்.
# ரீஸ் விதர்ஸ்பூன்

## சொந்த வாழ்க்கை

### பிரிவு மற்றும் விவாகரத்து

2006 ஆம் ஆண்டு அக்டோபரில், ஏழு வருடத் திருமணத்திற்குப் பிறகு, விதர்ஸ்பூன் மற்றும் பிலிப்பே இருவரும் தாங்கள் முறையாகப் பிரிவதற்கு முடிவெடுத்துள்ளதாக அறிவித்தனர். அதைத் தொடர்ந்த மாதத்தில், பொருத்தமற்ற வேறுபாடுகளை மேற்கோள்காட்டி, விதர்ஸ்பூன் விவாகரத்தைப் பதிவுசெய்தார். அவருடைய மனுவில் தங்களின் இரண்டு குழந்தைகளின் சட்டரீதியான இணைப்புப் பாதுகாகப்பு மற்றும் தனிப்பட்ட உடல் ரீதியானப் பாதுகாப்பு ஆகியவற்றை பிலிப்பேவின் முழு உரிமையிலான மேற்பார்வையில் இருக்க வேண்டி குறிப்பிட்டிருந்தார். அந்த ஜோடி திருமணத்திற்கு முன்பு எந்த ஒப்பந்தத்தையும் கொண்டிருக்கவில்லை என்பதுடன், திருமண சமயத்தின் போது, விதர்ஸ்பூன் குறிப்பட்டுச் சொல்லும்படியாகச் சம்பாதித்த அனைத்துச் சொத்துக்களின் பாதியை, கலிபோர்னியா சட்டத்தின் கீழ், அந்த ஜோடி பிரித்துப் பெற்றுக்கொண்டது. பிலிப்பே பங்கேற்காததைத் தொடர்ந்து, அவரைக் கணவராக அங்கீகரிக்க வேண்டாம் என்று தீர்ப்பளிக்க, விதர்ஸ்பூன் நீதிமன்றத்தைக் கேட்டுக்கொண்டார். 2007 ஆம் ஆண்டு செப்டம்பரில், முதல் முறையாக விதர்ஸ்பூன், *எல்லெ* என்ற பத்திரிகையில் தெரிவிக்கும்போது, அது தனக்கு “இடர்ப்பாடு மற்றும் அஞ்சும்படியான அனுபவத்தைத்” தந்தது என்று தெரிவித்தார். 2007 ஆம் ஆண்டு அக்டோபர் 5 இல், விதர்ஸ்பூன் மற்றும் பிலிப்பே ஆகியோரின் திருமணத்தை முடிவுக்குக் கொண்டுவரும் பொருட்டு, லாஸ் ஏஞ்சல்ஸ் உயர் நீதிமன்றத்தால், இறுதியில் அவர்களுக்கு விவாகரத்து வழங்கப்பட்டது.  
2007 ஆம் ஆண்டு முழுவதும், விதர்ஸ்பூன் மற்றும் அவரின் *ரென்டிஷன்* திரைப்படத்தின் இணை நட்சத்திரமான ஜாக் கிலென்ஹால் ஆகியோர்களுக்கிடையேயான காதல் சம்பந்தமான உறவுமுறைப் பற்றி பெரும்பாலான ஊடகங்களால் தொடர்ந்து ஊகஞ்செய்யப் பெற்றது. 2007 ஆம் ஆண்டின் இறுதியில் *ரென்டிஷன்* திரைப்படத்தை வெளியிடும்போது, அந்த வதந்திகளை அவர்கள் மறுத்தனர். இருந்தபோதும், 2007 ஆம் ஆண்டு அக்டோபரில் விதர்ஸ்பூனின் விவாகரத்து இறுதி செய்யப்பெற்ற பிறகு, கிலென்ஹால் மற்றும் விதர்ஸ்பூன் இருவரும் தங்களின் உறவுமுறையில் அதிக வெளிப்படையாக நடந்துகொண்டனர், குறிப்பாக பாபரஸி பிக்சர்ஸ் இன் வெளியீட்டின் போது, அந்த ஜோடி ஒன்றாக விடுமுறையை ரோமில் கழித்தது குறிப்பிடத்தக்கது. பாபரஸியின் வெளியீட்டிலிருந்து, அந்த ஜோடி இணைந்து முறையாக நிழற்படம் எடுத்துக்கொள்ளத் தொடங்கியது. 2008 ஆம் ஆண்டு மார்ச் மாதத்தில், பிலிப்பே தனது சமீபத்திய பட வெளியீட்டின்போது நடத்தப்பட்ட சந்திப்பில், அந்த உறவுமுறையை முதன் முதலில் உறுதி செய்தார். *வாகியூ* பத்திரிகையின் நவம்பர் 2008 ஆம் ஆண்டு சந்திப்பில், விதர்ஸ்பூன் தனிப்பட்ட முறையில் கிலென்ஹால் உடனான அவரின் உறவுமுறையை உறுதிசெய்தார், மேலும் தன் காதலன் தனக்கு “மிகவும் ஆதரவாக” இருப்பதாக அவர் தெரிவித்தார். 2009 ஆம் ஆண்டு நவம்பரில் அந்த ஜோடி பிரிந்துவிட்டதாகச் செய்தி தெரிவிக்கப்பட்டது, ஆனால் விதர்ஸ்பூன் மற்றும் கிலென்ஹால் ஆகியோர்களின் பத்திரிகையாளர்களால் அந்தச் செய்தி மறுக்கப்பட்டதுடன், “அவர்கள் இருவரும் ஒன்றாக இருப்பதாகத்” தெரிவித்தனர்.
# ரீஸ் விதர்ஸ்பூன்

## திரைப்படப் பட்டியல்

### தொலைக்காட்சி நிகழ்ச்சி

| 2000
கிங் ஆப் தி ஹில் | டெப்பி
2 அத்தியாயங்கள்
குரல் |  |  |  |
| --- | --- | --- | --- | --- |
| 2002
தி சிம்ப்ஸன்ஸ் | கிரெட்டா வோல்ஃப் கேஸ்டில் | 1 அத்தியாயம்
குரல் |  |  |
| 2003 | *ஃப்ரீடம் எ ஹிஸ்டரி ஆப் யுஎஸ்*
பல்வேறு கதாப்பாத்திரங்கள்
3 அத்தியாயங்கள் |  |  |  |
| 2009 | *மான்ஸ்டர் வெர்ஸஸ் ஏலியன்ஸ்: முதான்த் பம்கின்ஸ் ஃபிரம் அவுட்டர் ஸ்பேஸ்* | சூஸன் முர்ஃப்பி / ஜியோனோமிகா | ஹலோவீன் தொலைக்காட்சிச் சிறப்பு
குரல் | } |
# ரீஸ் விதர்ஸ்பூன்

## இசைசரிதம்

| 2005 | *Walk the Line* | } |
| --- | --- | --- |
# நேடலி போர்ட்மன்

**நடாலீ ஹெர்ஷ்லக்** என்ற இயற்பெயர் கொண்ட **நடாலீ போர்ட்மேன்** (பி. ஜூன் 9, 1981) ஒரு இசுரேலிய-அமெரிக்கத் திரைப்பட நடிகை. 1994ல் *லியான்* என்ற திரைப்படத்தில் குழந்தை நடிகையாக அறிமுகமானார். பின் கதாநாயகியாகவும் நடிக்கத் தொடங்கினார். *ஸ்டார் வார்ஸ்* முற்தொடர்ச்சி முத்திரைப்படங்கள், *வி ஃபார் வெண்டட்டா*, *குளோசர்*, *பிளாக் சுவான்* போன்றவை இவரது குறிப்பிடத்தக்க திரைப்படங்கள். 2005ம் ஆண்டு *குளோசர்* படத்துக்காக சிறந்த துணை நடிகை பகுப்பில் ஆசுக்கர் விருதுக்கு பரிந்துரை செய்யப்பட்டார். அதே பாத்திரத்துக்காக கோல்டன் குளோப் விருதினை வென்றார். 2011ம் ஆண்டு *பிளாக் சுவான்* படத்திற்காக சிறந்த நடிகைக்கான ஆசுக்கர் விருது, பாஃப்டா விருது, கோல்டன் குளோப் விருது மற்றும் இசுகிரீன் ஆக்டர்சு கில்ட் விருதுகளை வென்றார். போர்ட்மேன், இசுரேல் மற்றும் அமெரிக்கா ஆகிய இரு நாடுகளிலும் குடியுரிமை பெற்றுள்ளார்.
# நேடலி போர்ட்மன்

## திரைப்படப் பட்டியல்

### திரைப்படம் மற்றும் தொலைக்காட்சி

| 1994 | லீயான் | மதில்டா | ( இன்னொரு பெயர் *தி ஃப்ரோபசனல் *) |
| --- | --- | --- | --- |
| "டெவலப்பிங்" | நினா | 23 நிமிட குறும் படம் |  |
| 1995 | *ஹீட்* | லாரன் குவ்ஸ்டாஃசன் |  |
| 1996 | ** பியூட்டிபுல் கேர்ல்ஸ்/0} | மார்டி |  |
| *எவரி ஒன் சேஸ் ஐ லவ் யூ* | லாவ்ரா டண்ட்ரிட்ஜ் |  |  |
| *மார்ஸ் அட்டாக்!* | டாஃபி டேல் |  |  |
| 1999 | *Star Wars Episode I: The Phantom Menace* | பட்மி அமிடாலா |  |
| *எனிவேர் பட் ஹியர்* | ஆன் ஆகஸ்ட் |  |  |
| 2000 | *வேர் தி ஹார்ட் இஸ்* | நாவ்லீ நேஷன் |  |
| 2001 | *ஜூலண்டர்* | அவராகவே | கேமியோ |
| 2002 | *Star Wars Episode II: Attack of the Clones* | பட்மி அமிடாலா |  |
| 2003 | *கோல்ட் மவுண்டன்* | சாரா |  |
| 2004 | *கார்டன் ஸ்டேட்* | சமந்தா |  |
| *க்ளோசர்* | அலிஸ் அய்ரஸ்/ஜானே ஜோன்ஸ் | சிறந்த துணை நடிகைக்கான கோல்டன் குளோப் விருது - மோஷன் பிக்சர்
சிறந்த துணை நடிகைக்கான சான் டீகோ பிலிம் க்ரிக்டிக்ஸ் சொசைட்டி விருது
சிறந்த துணை நடிகைக்கான அகாடெமி விருதுக்கு பரிந்துரைக்கப்பட்டார்
துணைப்பாத்திரத்தில் சிறந்த நடிகைக்கான BAFTA விருதுக்கு பரிந்துரைக்கப்பட்டார்
துணைப்பாத்திரத்தில் சிறந்த நடிகைக்கான ஃப்ராட்காஸ்ட் பிலிம் க்ரிட்க்ஸ் அசோசியேசன் விருது - பரிந்துரைக்கப்பட்டார்
துணைப்பாத்திரத்தில் சிறந்த நடிகைக்கான லண்டன் பிலிம் க்ரிடிக்ஸ் சர்கில் விருது - பரிந்துரைக்கப்பட்டார்.
துணைப்பாத்திரத்தில் சிறந்த நடிகைக்கான ஆன்லைன் க்ரிடிக்ஸ் சொசைட்டி விருது-பரிந்துரைக்கப்பட்டார்.
திரைப்படத்தில் சிறந்த துணை நடிகைக்கான சேட்டிலைட் விருதுக்கு பரிந்துரைக்கப்பட்டார் |  |
| 2005 | *Star Wars Episode III: Revenge of the Sith* | பட்மி அமிடாலா |  |
| *ஃப்ரி ஜோன்*
ரெபேக்கா
வரையறுக்கப்பட்ட அமெரிக்க நடிப்பியல்பான வெளியீடு பெற்றேன். |  |  |  |
| 2006 | *V ஃபார் வெண்டெட்டா* | எவே ஹம்மாண்ட் |  |
| *பாரிஸ். ஜெ ட்'ஐம்* | பிரென்ஞ் |  |  |
| *கோய'ஸ் கோஸ்ட்ஸ்* | ஐனெஸ் பில்படுவா & அலிசியா |  |  |
| 2007 | *மௌ புளூபெரி நைட்ஸ்* | லெஸ்லீ |  |
| *தி டார்ஜீலிங் லிமிட்டட்* | ஜாக்கில் முன்னாள் காதலி |  |  |
| "ஹோட்டல் செவாலியர்" | ஜாக்கின் முன்னாள் காதலி | *தி டார்ஜீலிங் லிமிட்டட்* டுக்காக 13 நிமிட குறும் விளம்பரம் |  |
| *மிஸ்டர். மகோரியம்'ஸ் வாண்டர் எம்போரியம்* | மொல்லி மஹோனி |  |  |
| 2008 | *தி அதர் பொலெய்ன் கேர்ல்* | ஆன் போலெய்ன் |  |
| 2009 | *நியூ யார்க், ஐ லவ் யு* | ரிஃப்கா |  |
| *பிரதர்ஸ்* | கிரேஸ் காஹில் |  |  |
| 2010 | *லவ் அண்ட் அதர் இம்பாசிபிள் பர்சூட்ஸ்* | எமிலியா கிரீன்லீஃப் |  |
| *ஹெஷர்* | நிகோல் |  |  |
| *யுவர் ஹைனஸ்* |  |  |  |
| *பிளாக் ஸ்வான்* | நினா |  |  |
| 2011 | தோர் | ஜேன் ஃபோஸ்டர் |  |
| 2013 | தோர்: த டார்க் வேர்ல்டு | ஜேன் ஃபோஸ்டர் |  |
| 2014 | ஜானே கோட் அ கன் | } |  |
# நேடலி போர்ட்மன்

## திரைப்படப் பட்டியல்

### திரையரங்கு

| ஆண்டு | தயாரிப்பு | பாத்திரம் | குறிப்புகள் |
| --- | --- | --- | --- |
| 1994 | *ருத்லெஸ்!!* |  |  |
| 1997 | *தி டயரி ஆஃப் ஆன் ஃபிராங்* | ஆன் ஃபிராங் |  |
| 2001 | *தி சீகல்* | } |  |
# நேடலி போர்ட்மன்

## விருதுகள்

### வென்றது

- 2002 - டீன் சாய்ஸ் விருதுகள், சாய்ஸ் திரைப்பட நடிகை: நாடகம்/நடுப்பு திறமை: *Star Wars Episode II: Attack of the Clones*
- 2005 - கோல்டன் குளோப் விருதுகள், சிறந்த துணை நடிகை: *குளோசர்* திரைப்படத்தில்
- 2005 - மதிப்பாய்வு தேசிய சபை விருதுகள், குழுமம் மூலம் சிறந்த நடிப்பு: *குளோசர்* (கிளைவ் ஒவன், ஜூலியா ராபர்ட்ஸ், மற்றும் ஜூட் லா ஆகியோர் பகிர்ந்தனர்)
- 2005 - சான் டீகோ திரைப்பட விமர்சகர்கள் சமூக விருதுகள், சிறந்த துணை நடிகை: *குளோசர்*
- 2007 - கண்ட்ஸ்டலேஷன் விருதுகள், 2006 அறிவியல் கற்பனைப் படத்தில் சிறந்த நடிகை, ட்டி.வி திரைப்படம், அல்லதி மினி-தொடர்: *வி ஃபார் வெண்டட்டா*
- 2007 - சேட்டர்ன் விருதுகள், சிறந்த நடிகை: *வி ஃபார் வெண்டட்டா*
# நேடலி போர்ட்மன்

## விருதுகள்

### பரிந்துரைகள்

- 2000 - கோல்டன் குளோப் விருதுகள், மோசன் படத்தில் சிறந்த நடிகை: *எனிவெயர் பட் ஹியர்*
- 2000 - டீன் சாய்ஸ் விருதுகள், சாய்ஸ் திரைப்பட நடிகை: *வெயர் த ஹார்ட் இஸ்*
- 2000 - சேட்டர்ன் விருதுகள், சிறந்த இளம் நடிகை: *Star Wars Episode I: The Phantom Menace*
- 2003 - சேட்டர்ன் விருதுகள், சிறந்த நடிகை: *Star Wars Episode II: Attack of the Clones*
- 2005 - அகாடமி விருதுகள், சிறந்த துணை நடிகை: *குளோசர்*
- 2005 - BAFTA விருதுகள், சிறந்த் துணை நடிகை: *குளோசர்*
- 2005 - சேட்டலைட் விருதுகள், சிறந்த துணை நடிகை, நாடகம்: *குளோசர்*
- 2005 - டீன் சாய்ஸ் விருதுகள், சாய்ஸ் திரைப்பட நடிகை: நாடகம்: *குளோசர்* , *கார்டன் ஸ்டேட்* ; சாய்ஸ் திரைப்பட நடிகை: அதிரடி/சாகசம்: *Star Wars Episode III: Revenge of the Sith* ; சாய்ஸ் திரைப்பட பொய்யர், *கார்டன் ஸ்டேட்* ; சாய்ஸ் திரைப்பட லிப்லாக்: *கார்டன் ஸ்டேட்* ; சாய்ஸ் திரைப்பட காதல் காட்சி: *கார்டன் ஸ்டேட்*
- 2005 - MTV திரைப்பட விருதுகள், சிறந்த நடிகை: *Star Wars Episode II: Attack of the Clones* ; சிறந்த முத்தம்: *கார்டன் ஸ்டேட்*
- 2005 - பிராட்காஸ்ட் பிலிம் கிரிட்டிக் அசோசியேஷன் விருதுகள், சிறந்த துணை நடிகை: *குளோசர்* ; சிறந்த குழு நடிப்பு: *குளோசர்*
- 2006 - டீன் சாய்ஸ் விருதுகள், சாய்ஸ் திரைப்பட நடிகை: நாடகம்/அதிரடி சாகசம்: *V ஃபார் வெண்டட்டா*
- 2007 - சேட்டர்ன் விருதுகள், சிறந்த நடிகை: *Star Wars Episode III: Revenge of the Sith*
# செலின் டியான்

**செலின் மேரி கிளாடெட் டியான்** ,, சிசி, ஓக்யு (பிறப்பு மார்ச் 30, 1968) ஒரு கனடிய பாடகர், பாடல் எழுத்தாளர், நடிகை மற்றும் தொழில்முனைவாளர் ஆவார். கியூபெக், சார்ல்மனேயில் உள்ள பெரிய, ஏழைக்குடும்பத்தில் பிறந்த டியான் அவருடைய மேலாளரும் வருங்கால கணவருமான ரெனே ஆன்ஜெலில் அவருடைய முதல் இசைப்பதிவிற்காக தன்னுடைய வீட்டை அடமானம் வைத்த பின்னர் அவர் பிரெஞ்சு பேசும் உலகில் ஒரு இளம் நட்சத்திரமாக உருவானார். 1990 ஆம் ஆண்டில் அவர் *யுனிசன்* என்ற ஆங்கிலோபோன் ஆல்பத்தை வெளியிட்டு வட அமெரிக்காவிலும் உலகின் ஆங்கிலப் பேசும் பகுதிகளிலும் தான் ஒரு திறமைமிக்க பாப் கலைஞர் என்பதை நிறுவினார்.  
1982 ஆம் ஆண்டு யம ஹா வேர்ல்ட் பாப்புலர் பாடல் திருவிழா மற்றும் 1988 ஆம் ஆண்டு யூரோசியன் போட்டி ஆகிய இரண்டையும் வென்று 1980 ஆம் ஆண்டுகளில் டியான் முதன்முறையாக சர்வதேச அங்கீகாரம் பெற்றார். 1980களின் முற்பகுதியில் தொடர்ச்சியாக வெளிவந்த ஆல்பங்களை அடுத்து, அவர் 1986 ஆம் ஆண்டில் சிபிஎஸ் ரெக்கார்ட்ஸ் கனடாவோடு ஒப்பந்தம் செய்துகொண்டார். 1990 ஆம் ஆண்டுகளின்போது ஆன்ஜெலில் உதவியுடன் எபிக் ரெக்கார்ட்ஸில் பாடியது மற்றும் கூடுதலான பிரெஞ்சு ஆல்பங்களோடு ஆங்கில ஆல்பங்களையும் வெளியிட்டது பாப் இசை வரலாற்றில் மிகவும் புகழ்பெற்ற கலைஞர்களுள் ஒருவராக அவரை ஆக்கியது. இருப்பினும், 1999 ஆம் ஆண்டில் வெற்றியின் உச்சத்தில் இருந்தபோது குடும்பம் நடத்தத் தொடங்குவதற்காகவும், புற்றுநோய்க்கு சிகிச்சை பெற்றுவரும் தன்னுடைய கணவரோடு நேரத்தை செலவிடவும் டியான் பொழுதுபோக்கு வாழ்க்கையிலிருந்து தற்காலிக ஓய்வை அறிவித்தார். அவர் 2002 ஆம் ஆண்டில் பாப் இசையின் உச்சிக்குத் திரும்பினார் என்பதோடு லாஸ் வேகாஸில் உள்ள சீஸர்ஸ் பேலஸின் கோலோசியத்தில் ஐந்து நட்சத்திர திரையரங்க நிகழ்ச்சியில் ஒவ்வொரு இரவும் பாடுவதற்கான மூன்று வருட (பின்னாளில் ஐந்து வருடங்களாக நீட்டிக்கப்ப்பட்டது) ஒப்பந்த்ததில் கையெழுத்திட்டார்.  
டியானின் இசை ராக் முதல் ஆர் அண்ட் பி வரை மற்றும் காஸ்பல் முதல் காவிய இசை வடிவங்கள் வரையிலும் தாக்கம் பெற்றதாக இருக்கிறது. அவருடைய இசை வெளியீடுகள் யாவும் கலப்பு விமர்சனத்தைப் பெற்றதாக இருக்கின்ற அதே சமயத்தில் அவருடைய உத்திப்பூர்வமாக திறன்பெற்ற மற்றும் வலிமைவாய்ந்த வாய்ப்பாடல்களுக்காக நன்கறியப்பட்டவராக இருக்கிறார். டியான் எல்லா காலத்திற்குமான நன்கு விற்பனையாகும் கனடிய கலைஞராக இருக்கிறார்; அவருடைய *டியூக்ஸ்* என்ற ஆல்பம் எல்லா நேரத்திற்குமான நன்கு விற்பனையான பிரெஞ்சு மொழி ஆல்பமாக இருக்கிறது.
2004 ஆம் ஆண்டில் உலகம் முழுவதிலும் 175 மில்லியனுக்கு விற்பனையான ஆல்பங்களுக்குப் பின்னர் எல்லா நேரத்திலும் நன்கு விற்பனையாகும் பெண் பாடகர் ஆனதற்கான இசை உலக விருதுகளில் சோப்பர்ட் டயமண்ட் விருது அவருக்கு வழங்கப்பட்டது. சோனி மியூசிக்கின் கூற்றுப்படி உலகம் முழுவதிலும் டியானின் ஆல்பங்கள் 200 மில்லியன் வரை விற்பனையாகியிருக்கிறது.
# செலின் டியான்

## சொந்த வாழ்க்கையும் இசை வாழ்க்கையும்

### நிலைபெற்ற புகழ்: 1993-1995

1993 ஆம் ஆண்டில் "தன்னுடைய காதலின் வண்ணத்தை" "*தி கலர் ஆஃப் மை லவ்* " என்ற அவருடைய மூன்றாவது ஆங்கிலோபோன் ஆல்பமான அர்ப்பணிப்புப் பக்கத்தில் பிரகடனப்படுத்தியதன் மூலம் தன் மேலாளரின் மீது தனக்கிருந்த உணர்வுகளை டியான் தெரியப்படுத்தினார். இருப்பினும், டியான் பயந்ததுபோல் அவர்களுடைய உறவை விமர்சிப்பதற்கு பதிலாக ரசிகர்கள் இந்த ஜோடியை ஏற்றுக்கொண்டனர். இது அதுவரையிலான காலகட்டத்தில் அவருடைய மிகவும் வெற்றிகரமான இசைப்பதிவாக இருந்தது என்பதுடன், அமெரிக்காவில் ஆறு மில்லியன் பிரதிகளுக்கு மேலும், கனடாவில் இரண்டு மில்லியன் பிரதிகளும் விற்று பல நாடுகளிலும் முதல் நிலையிலேயே இருந்தது. இந்த ஆல்பம் டியானின் முதல் அமெரிக்க, கனடிய மற்றும் ஆஸ்திரேலிய முதல்நிலை "தி பவர் ஆஃப் லவ்" (ஜெனிபர் ரஷ்ஷின் 1995 ஆம் ஆண்டு வெற்றிப்படைப்பின் மறுஆக்கம்) என்ற சி்ங்கிளை உருவாக்கித் தந்தது, இது 1990களில் அவர் புதிய இசைவாழ்க்கை உயரங்களை எட்டும்வரை அவருடைய முத்திரை வெற்றியாக ஆனது. அதேசமயம் இந்த ஆல்பம் முடிவில் இரண்டு மில்லியன் பிரதிகள் விற்பனையானதற்காக ஐந்து-முறைகளுக்கான பிளாட்டினம் சான்றிதழைப் பெற்றது.  
டியான் தன்னுடைய பிரென்சு வேரை தக்கவைத்திருந்தார் என்பதோடு ஒவ்வொரு ஆங்கில பதிவுகளுக்கும் இடையில் பல பிரான்கோபோன் பதிவுகளையும் வெளியிட்டார். பொதுவாக, அவை அவருடைய ஆங்கிலோபோன் படைப்புகளைக் காட்டிலும் அதிக பெயரைப் பெற்றன. இந்த ஆல்பம் பிரிட்டன் மற்றும் அயர்லாந்திலும் முதல் பத்து இடத்தைப் பெற்றது, இது ஒரு பிரெஞ்சு பாடல் பெற்ற அரிதான சாதனையாகும். "ஜே செய்ஸ் பாஸ்" என்ற இந்த ஆல்பத்தின் இரண்டாவது சிங்களி பிரென்சு சிங்கிள் சார்ட்டில் முதல் நிலையைப் பெற்றதோடு பிரான்சில் வெள்ளிச் சான்றிதழையும் பெற்றது. இந்தப் பாடல்கள் பின்னாளில் *ஃபாலிங் இன்டு யூ* என்ற டியானின் ஆங்கில ஆல்பத்தில் "இஃப் தட்ஸ் வாட் இட் டேக்ஸ்" மற்றும் "ஐ டோண்ட் நோ" என்ற பாடல்களாயிற்று.  
1990களின் மத்தியப் பகுதியில் டியானின் ஆல்பங்கள் மெலோடிராமாடிக் இசைப்பாடல்கள் அடிப்படையில் கட்டமைக்கப்படுவது தொடர்ந்தது, ஆனால் அதிக-ஸ்ருதி பாப் மற்றும் அடல்ட் கண்டெம்பரரி கருவுள்ள இசை உடனும் வந்தது. அவர் தனக்கு அடல்ட் கண்டெம்பரரி பாடல்களுக்கு புத்துயிரளிக்க உதவிய ஜிம் ஸ்டெய்ன்மேன் மற்றும் டேவிட் ஃபாஸ்டர் போன்ற திறமைவாந்தவர்களோடு இணைந்து பணியாற்றினார்.. விமர்சனங்கள் ஏற்ற இறக்கம் அடைகையில் டியானின் வெளியீடுகள் சர்வதேச பட்டியல்களில் சிறப்பான இடத்தைப் பெறுவது அதிகரித்து, 1996 ஆம் ஆண்டில் அவர் மூன்றாவது முறையாக "அந்த ஆண்டின் உலகின் சிறந்த-விற்பனையாகும் கனடிய பெண் ஒலிப்பதிவு கலைஞருக்கான" வேர்ல்ட் மியூசிக் விருதைப் பெற்றார். 1990களின் மத்தியப்பகுதியில், அவர் தன்னை உலகின் நன்கு விற்பனையாகும் கலைஞர்களுள் ஒருவராக நிலைப்படுத்திக்கொண்டார்.